Diari Oficial de la Generalitat Valenciana


Sumari del DOGV 3863, del 24-10-2000 (2000/8301)

Notificació de la Resolució de 27 de juny de 2000, del conseller d'Obres Públiques, Urbanisme i Transports, relativa a la relació de béns i drets afectats pel projecte d'expropiació, corresponent a la fase B, del projecte per a l'ampliació de patrimoni públic de sòl de la Generalitat Valenciana, en l'àrea de reserva delimitada en determinats terrenys de la serra del Colmenar, del terme d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3863

Data del DOGV
:   24-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8301


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 27 de juny de 2000, del conseller d'Obres Públiques, Urbanisme i Transports, relativa a la relació de béns i drets afectats pel projecte d'expropiació, corresponent a la fase B, del projecte per a l'ampliació de patrimoni públic de sòl de la Generalitat Valenciana, en l'àrea de reserva delimitada en determinats terrenys de la serra del Colmenar, del terme d'Alacant. [2000/F8301]
  
Notificació de la Resolució de 27 de juny de 2000, del conseller d'Obres Públiques, Urbanisme i Transports, relativa a la relació de béns i drets afectats pel projecte d'expropiació, corresponent a la fase B, del projecte per a l'ampliació de patrimoni públic de sòl de la Generalitat Valenciana, en l'àrea de reserva delimitada en determinats terrenys de la serra del Colmenar, del terme d'Alacant, atés que ha sigut impossible per altres mitjans, d'acord amb el que estableix l'article 59.4 segons la nova redacció de la Llei 4/1999, de Modificació de la Llei de Règim Jurídic de les Administracions Públiques i del Procediment Administratiu Comú, la notificació personalitzada als interessats com a desconeguts, dubtosos o el domicili dels quals no es coneix i als que una vegada intentada la notificació no s'ha pogut dur a terme.
  
«Vista la relació de béns i drets afectats pel projecte d'expropiació per taxació conjunta, elaborada sota la supervisió de la Direcció General d'Urbanisme i Ordenació Territorial, corresponent a la fase B, del projecte per a l'ampliació de patrimoni públic de sòl de la Generalitat Valenciana, en l'àrea de reserva delimitada en determinats terrenys de la serra del Colmenar, del terme d'Alacant, del qual són rellevants els següents,
  
Antecedents de fet
  
Primer. Per Resolució de 9 de desembre de 1998, el conseller d'Obres Públiques, Urbanisme i Transports va aprovar definitivament la delimitació d'una àrea de reserva per a la formació de patrimoni públic de sòl de la Generalitat Valenciana, en el terme municipal d'Alacant, en la serra del Colmenar. La reserva s'aprova per mitjà del pla especial de conformitat amb el que estableix l'article 99 de la Llei Reguladora de l'Activitat Urbanística.
  
Segon. Els terrenys inclosos dins de l'àrea de reserva abans esmentada, d'acord amb els estudis preliminars realitzats per la Subsecretaria d'Urbanisme i Ordenació Territorial, tenen condicions òptimes per a la instal·lació d'un complex metropolità per a activitats lúdiques de caràcter terciari recreatiu, de grans dimensions, així com de les imprescindibles infraestructures annexes i de les diverses instal·lacions complementàries de suport a aquest, que convenen a la seua realització.
  
Tercer. A fi de poder iniciar les obres del parc tan prompte com es concreten els detalls tècnics dels projectes necessaris per a la realització material, és imprescindible que la Generalitat tinga al més aviat possible els terrenys necessaris per a executar-los i els adquirisca mitjançant expropiació forçosa. Amb aquest propòsit la mercantil pública Societat Parc Temàtic d'Alacant ha elaborat els projectes d'expropiació i taxació conjunta i les relacions de béns i drets afectats i de necessària ocupació.
  
L'expropiació dels terrenys afectats per l'àrea de reserva del sòl s'ha tramitat en dues fases diferenciades.
  
La relació de béns i drets afectats pel projecte d'expropiació de la fase A, per a l'adquisició pública dels terrenys delimitats en aquesta, es va aprovar el 16 d'abril de 1999, per mitjà de la resolució del conseller d'Obres Públiques, Urbanisme i Transports. D'altra banda, la Comissió Territorial d'Urbanisme d'Alacant, el 23 d'abril de 1999, aprovà definitivament l'expedient de taxació conjunta dels terrenys de l'àrea de reserva, referents a la fase A. Es va procedir a l'alçament de les actes d'ocupació i pagament de l'esmentada fase A, els dies 24, 25 i 26 de maig de 1999.
  
Quart. El 13 de gener de 2000, el conseller d'Obres Públiques, Urbanisme i Transports va adoptar la resolució de sotmetre a exposició pública el projecte d'expropiació forçosa per taxació conjunta i la relació de béns i drets afectats per l'expropiació, per a l'ampliació de patrimoni públic de sòl de la Generalitat Valenciana, en l'àrea de reserva delimitada en determinats terrenys, fase B, en la serra del Colmenar, del terme municipal d'Alacant.
  
L'esmentada resolució es va publicar en el Diari Oficial de la Generalitat Valenciana de 7 de febrer de 2000 i 14 de febrer de 2000, en el Butlletí Oficial de la Província d'Alacant de 15 de febrer de 2000 i en el periòdic La Verdad d'Alacant el 5 de febrer de 2000, i es va atorgar com a termini general per a formular al·legacions un mes o, per als propietaris, el major termini que resulte de comptar un mes des que se'ls va realitzar la corresponent notificació individualitzada.
  
Cinqué. Les al·legacions presentades durant el període d'informació pública han sigut 51 i van ser contestades pels informes existents en l'expedient administratiu.
  
Fonaments de dret
  
Primer. La legitimació d'expropiació que assisteix l'administració de la Generalitat per al procediment tendent a adquirir, per aquesta via, els terrenys als quals fa referència aquesta resolució es fonamenta en les previsions de l'article 99 de la Llei Reguladora de l'Activitat Urbanística i en l'existència de la pertinent àrea de reserva delimitada per mitjà de pla especial. La finalitat de l'expropiació és, per tant, l'ampliació del patrimoni públic de sòl de la Generalitat i la ulterior gestió dels béns expropiats, que haurà de subjectar-se a les previsions de l'esmentat precepte legal.
  
Segon. En relació amb les al·legacions que addueixen la no-procedència d'ampliar el patrimoni públic del sòl de la Generalitat Valenciana (article 99 de la Llei Reguladora de l'Activitat Urbanística), com a mesura per a coadjuvar la implantació d'un complex metropolità per a activitats lúdiques de caràcter terciari recreatiu, en la província d'Alacant, cal indicar:
  
1r) És legítim que l'administració valenciana, des de la seua competència en matèria de turisme i promoció econòmica regional (article 31 i següents de l'Estatut d'Autonomia), promoga la implantació d'un complex metropolità per a activitats lúdiques de caràcter terciari recreatiu, així com de les imprescindibles infraestructures annexes i de les diverses instal·lacions complementàries de suport a aquest, que convenen a la seua realització, en la ciutat d'Alacant.
  
2n) L'amplitud de la reserva expropiatòria sobre la qual s'actua està justificada per la necessitat de realitzar diverses obres públiques necessàries per al condicionament del sòl que requereix l'activitat turística singular que cal implantar i la promoció de l'economia regional, així com per a formar una reserva de protecció paisatgística als voltants.
  
3r) Que els fins socials pretesos en efectuar la reserva de què és causa aquest expedient són plenament coincidents amb els enunciats en l'article 99 de la Llei Reguladora de l'Activitat Urbanística per a l'ampliació del patrimoni públic del sòl.
  
Tercer. Referent a la sol·licitud presentada en el període d'al·legacions, en la qual es demana la no-inclusió dels terrenys en el present projecte d'expropiació, cal dir que aquesta està legitimada pel pla especial de delimitació d'àrea per a la constitució de patrimoni públic del sòl, de la Generalitat Valenciana, aprovat definitivament el 9 de desembre de 1998, i era durant l'esmentada tramitació quan procedia qüestionar la procedència de la inclusió dels terrenys en l'àrea de reserva i és sobre els actes administratius d'aprovació d'aquesta els que són procedent recórrer, als efectes de qüestionar la inclusió dels terrenys de la seua parcel·la.
  
Quart. A la vista de les al·legacions relatives a l'acceptació dels preus i valoració que consten en el projecte, ha de manifestar-se que l'expedient continua la seua tramitació i que serà amb motiu de l'alçament de les actes d'ocupació i pagament quan es pagaran les quantitats que s'hi indicaven.
  
D'altra banda, en relació amb les al·legacions presentades on es manifesta l'existència d'un conveni signat pels propietaris dels terrenys amb els representants de la Generalitat Valenciana, cal assenyalar que el contingut d'aquest es complirà totalment.
  
Finalment, respecte a la disparitat en els amidaments entre les dades cadastrals o plànols presentats pels al·legants i les que hi ha en el projecte, hem de reproduir les dades especificades en el punt 8 de la memòria, en el qual s'indica que la documentació gràfica s'ha obtingut per mitjà de multitud de punts estacionals amb el sistema GPS, realitzada in situ sobre camp, en la visita efectuada per l'empresa topogràfica encarregada del projecte i acompanyada pel propietari i/o representant. Les diferències relatives a la superfície de les parcel·les entre les presentades pels al·legants i les que consten en el projecte són d'escassa entitat i cal considerar les que consten en el projecte d'expropiació atesa l'exactitud del sistema d'amidament.
  
Cinqué. Cal rectificar la relació de béns i drets sotmesa inicialment a informació pública, d'acord amb les correccions que consten en l'expedient, i s'incorpora com a annex I a aquesta resolució un nou quadre resum descriptiu dels béns i drets afectats en què s'enuncien els noms de propietaris i de qui són tinguts com a propietaris d'aquests. Les correccions que motiven cada rectificació consten en els informes incorporats a l'expedient respecte a cadascuna de les al·legacions presentades.
  
Sisé. Consta en l'expedient administratiu un informe individualitzat que respon a les al·legacions presentades durant el període d'informació pública i als fonaments expressats en aquestes.
  
Seté. D'acord amb el que estableix l'article 138, següents i concordants del Reial Decret Legislatiu 1.346/1976, de 9 d'abril, pel qual s'aprova el Text Refós de la Llei sobre Règim de Sòl i Ordenació Urbana, i el que estableix l'article 202.6 del Reglament de Gestió Urbanística, una vegada dictada la present resolució haurà de trametre's l'expedient a la Comissió Territorial d'Urbanisme d'Alacant, per a l'aprovació definitiva i resolució sobre la valoració dels béns i drets afectats, del projecte d'expropiació per taxació conjunta de l'àrea de reserva per a la constitució del patrimoni públic del sòl de la Generalitat Valenciana, segons estableix l'article 10.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa aplicable, resolc:
  
1. Aprovar definitivament la relació de propietaris afectats i béns i drets de necessària ocupació per l'expropiació, corresponent a la fase B, del projecte per a l'ampliació del patrimoni públic de sòl de la Generalitat en l'àrea de reserva delimitada en determinats terrenys de la serra del Colmenar, del terme municipal d'Alacant.
  
El que s'ha acordat en aquesta resolució no és obstacle perquè, si s'acreditara en forma legal que la titularitat d'un bé o dret correspon a una persona diferent de la que consta en l'expedient, es consideren amb aquesta les diligències posteriors, sense necessitat de retroacció de les actuacions.
  
2. Ordenar la tramesa de l'expedient de projecte d'expropiació per taxació conjunta de l'àrea de reserva per a la constitució de patrimoni públic de sòl, fase B, en determinats terrenys, en la serra del Colmenar, de la ciutat d'Alacant, a la Comissió Territorial d'Urbanisme d'Alacant, per a l'aprovació definitiva i perquè resolga sobre les al·legacions relatives a la valoració dels terrenys.
  
Contra aquesta resolució, que posa fi a la via administrativa, pel que fa al punt 1, podrà interposar-se, potestativament, un recurs de reposició, davant el conseller d'Obres Públiques, Urbanisme i Transports, en el termini d'un mes, comptador des de l'endemà de la seua notificació, de conformitat amb el que estableixen els articles 116 i 117 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que puga exercitar qualsevol altre recurs que estime procedent.
  
Respecte del punt 2 no es pot interposar cap recurs per tractar-se d'actes de tràmit que no donen lloc a la impossibilitat de continuar el procediment ni produeixen indefensió.
  
València, 27 de juny de 2000.- El conseller d'Obres Públiques, Urbanisme i Transports: José Ramón García Antón.»